12. ข้อมูลอื่นที่เกี่ยวเนื่อง

ความรับผิดชอบต่อสังคมและสิ่งแวดล้อม

จากนโยบายในการดำเนินธุรกิจที่มุ่งพัฒนาเศรษฐกิจ สังคม และสิ่งแวดล้อม ให้เกื้อกูล
เติบโตเคียงข้างกันไปอย่างยั่งยืน ทำให้ตลอดระยะเวลาที่ผ่านมา บริษัท ไออาร์พีซี จำกัด
(มหาชน) จึงไม่เพียงให้ความสำคัญกับการสร้างสรรค์นวัตกรรม
เพื่อเพิ่มศักยภาพในการแข่งขันให้กับผลิตภัณฑ์ทั้งในส่วนของธุรกิจ โรงกลั่นน้ำมันและปิโตรเคมีเท่านั้น
หากแต่ในทุกย่างก้าว ยังตระหนักถึงความรับผิดชอบต่อสังคม (Corporate Social
Responsibility : CSR)

รูปธรรมที่แสดงออกถึงเจตนารมณ์ดังกล่าว คือการที่กระบวนการผลิตของบริษัทฯ
ได้รับการรับรองมาตรฐานด้านระบบการจัดการสิ่งแวดล้อม (ISO 14001)
และมาตรฐานด้านระบบการจัดการอาชีวอนามัย (TIS/OHSAS 18001) โดยในปีนี้
โรงงานผลิตเม็ดพลาสติกโพลิโพรพีลีนของบริษัทฯ ยังได้รับรางวัล CSR-DIW
จากกรมโรงงานอุตสาหกรรมและสถาบันรับรองมาตรฐานไอเอสโอ
เนื่องจากได้ปฏิบัติตามมาตรฐานความรับผิดชอบของผู้ประกอบการอุตสาหกรรมต่อสังคมอีกด้วย

เคียงข้างสังคม

สำหรับกิจกรรมที่เกี่ยวข้องกับความรับผิดชอบต่อสังคมที่บริษัทฯ ได้ดำเนินการในปี 2552
แบ่งออกเป็น 4 ด้าน ประกอบด้วย

ด้านการศึกษา

เพราะตระหนักว่า “เยาวชน” คือโครงสร้างที่สำคัญต่อการพัฒนาเศรษฐกิจและสังคมของประเทศ
ไออาร์พีซีจึงให้การสนับสนุนกิจกรรมที่เกี่ยวเนื่องกับเยาวชนเรื่อยมา โดยในปีนี้ บริษัทฯ
ได้ร่วมกับองค์การบริหารส่วนตำบลทั้ง 4 ตำบลรวมทั้งทักษะจากเกมการแข่งขัน และมีความสุข
สนุกสนานไปกับกิจกรรมต่างๆ แล้ว กิจกรรมดังกล่าว
ยังเป็นการสร้างความสัมพันธ์อันดีระหว่างบริษัทฯ กับชุมชนโดยเฉพาะอย่างยิ่งในตำบลบ้านแลง
ชุมชนหนึ่งใน ซึ่งอยู่ติดเขตประกอบอุตสาหกรรมของไออาร์พีซี

บริษัทฯ ยังได้มอบทุนการศึกษาให้แก่นักเรียนและนักศึกษาที่มีผลการเรียนดี และมีความประพฤติดี
แต่ขาดแคลนทุนทรัพย์ตาม “โครงการช้างเผือกหมู่บ้าน” ซึ่งได้ดำเนินการมาอย่างต่อเนื่อง
โดยในปีนี้ได้มอบทุนการศึกษาจำนวนทั้งสิ้น 189 ทุน รวมเป็นเงินกว่า 2.1 ล้านบาท

ด้านกีฬาสำหรับเยาวชนนั้น บริษัทฯ ได้จัดการแข่งขันเซปักตระกร้อเยาวชน
ชิงแชมป์ภาคตะวันออกขึ้น และได้รับความนิยมจากโรงเรียนต่างๆ ในจังหวัดภาคตะวันออก
ส่งทีมเข้าร่วมการแข่งขันเป็นจำนวนมาก

นอกจากนี้ บริษัทฯ ยังได้สนับสนุนงบประมาณในการเคลื่อนย้ายอาคารเรียนของโรงเรียนวัดบึง
อำเภอท่าเรือ จังหวัดพระนครศรีอยุธยา รวมทั้งมอบทุนการศึกษา อาหารกลางวัน อุปกรณ์การเรียน
การกีฬาให้กับโรงเรียนวัดปลวกเกตุ อำเภอเชิงเนิน จังหวัดระยอง

ด้านศาสนาและวัฒนธรรม

ถึงเอกลักษณ์ของความเป็นชาติ ดังนั้น ไม่เพียงพนักงานของไออาร์พีซี ชุมชน
และหน่วยราชการในพื้นที่ จะร่วมทอดกฐินสามัคคีและร่วมงานกาชาดเป็นประจำทุกปีเท่านั้น แต่ในปีนี้
ยังได้เข้าร่วมในพิธียกเสาเอกเพื่อสร้างศาลาการเปรียญหลังใหม่
แทนหลังเก่าที่ชำรุดทรุดโทรมของวัดปลวกเกตุ ตำบลตะพง อำเภอเมือง จังหวัดระยอง
และยังได้จัดทำโครงการบูรณะวัดขรัวตาเพชร (วัดหัวพรวน)
ที่ตั้งอยู่ในบริเวณคลังน้ำมันที่อำเภอท่าเรือ จังหวัดพระนครศรีอยุธยา ซึ่งวัดแห่งนี้
นับเป็นโบราณสถานที่บริษัทฯ มีความมุ่งมั่นในการบูรณะ
เพื่อให้สามารถกลับมาเป็นแหล่งรวมจิตใจของชุมชนและพนักงานเหมือนเมื่อครั้งอดีตกาล

ในส่วนของกิจกรรมที่เกี่ยวข้องกับวัฒนธรรม บริษัทฯ ได้ร่วมมือกับสำนักงานวัฒนธรรม ศูนย์วัฒนธรรม
ชมรมศิลปิน สภาวัฒนธรรม และครูปัญญาไทยในจังหวัดระยองจัด “โครงการกวีน้อยตามรอยสุนทรภู่”
เพื่อให้นักเรียน นักศึกษา ได้รำลึกถึงกวีเอกของสยาม รวมทั้งได้เรียนรู้ศิลปวัฒนธรรม
การใช้ภาษาไทย และการเขียนบทกลอน

ขณะเดียวกัน บริษัทฯ ได้สนับสนุนกลุ่มอาชีพชุมชนที่ตำบลนาตาขวัญและอีกหลายตำบล
เพื่อให้ประชาชนที่อาศัยอยู่โดยรอบเขตประกอบการอุตสาหกรรมไออาร์พีซี จังหวัดระยอง มีอาชีพ
รายได้ และยกระดับความเป็นอยู่ที่ดีขึ้น

ด้านสาธารณสุข

สุขภาพที่ดีของประชาชน คือก้าวแรกในการสร้างชุมชนให้แข็งแกร่ง
สามารถรองรับกับการพัฒนาที่จะเกิดขึ้นทั้งในวันนี้และในภายภาคหน้าที่ผ่านมา ไออาร์พีซี
จึงได้ร่วมกับโรงพยาบาลสมเด็จพระนางเจ้าสิริกิติ์ ออกให้บริการหน่วยแพทย์เคลื่อนที่
เพื่อตรวจสุขภาพเบื้องต้นในด้านทันตกรรม ตรวจวัดสายตาและตัดผม
ให้กับประชาชนในพื้นที่ตำบลตะพง ตำบลเชิงเนิน ตำบลบ้านแลง ตำบลนาตาขวัญ
และเทศบาลนครระยอง อำเภอเมือง จังหวัดระยอง ตาม “โครงการหน่วยแพทย์เคลื่อนที่”
ซึ่งจัดเป็นประจำทุกเดือนๆ ละ 2 ครั้ง

และบริษัทฯ ยังได้มอบเครื่องพ่นละอองฝอยเพื่อใช้ในการกำจัดยุงลายให้กับสาธารณสุข อำเภอเมือง
จังหวัดระยอง เพื่อช่วยลดการแพร่ระบาดของโรคไข้เลือดออก

ด้านสิ่งแวดล้อม

จากแนวคิดที่ว่า “ทุกๆ การพัฒนาศักยภาพในกระบวนการผลิต
ต้องมาพร้อมกับสิ่งแวดล้อมที่ดีของชุมชน” เนื่องในวโรกาสที่พระบาทสมเด็จพระเจ้าอยู่หัว
ทรงมีพระชนม์มายุครบ 84 พรรษา บริษัทฯ จึงได้ร่วมกับเทศบาลนครระยองจัด
“โครงการปลูกป่ากลางเมือง ลดโลกร้อนเทิดไท้มหาราชา” ซึ่งโครงการนี้
จะมีการดำเนินอย่างต่อเนื่องไปจนกระทั่งถึงปี 2554

ทั้งนี้ ในปี 2552 บริษัทฯ ได้รับมอบหนังสือยืนยันให้การสนับสนุนกฎบัตร Responsible Care
จากคณะกรรมการ Responsible Care กลุ่มอุตสาหกรรมเคมี สภาอุตสาหกรรมแห่งประเทศไทย
ในฐานะที่ให้การสนับสนุนและยึดมั่นในหลักการบริหารจัดการสารเคมีด้วยความรับผิดชอบเสมอมา

ใกล้ชิดชุมชน

นอกจากโครงการใน 4 ด้านหลักที่บริษัทฯ ให้ความสำคัญและมีการดำเนินการมาอย่างต่อเนื่องแล้ว
บริษัทฯ ยังได้ดำเนินการในอีกหลายโครงการ
ซึ่งแต่ละโครงการล้วนช่วยลดช่องว่างระหว่างองค์กรกับชุมชน อาทิ

โครงการศูนย์การเรียนรู้เครือข่ายชุมชุน (Community Center)

โครงการนี้ จัดทำขึ้นเพื่อเป็นศูนย์รวมการเรียนรู้ ส่งเสริม พัฒนาด้านการเกษตร สิ่งแวดล้อม
และช่วยเหลือกลุ่มอาชีพในชุมชนให้มีรายได้เพิ่มขึ้น โดยประชาชนในชุมชน ไม่ว่าจะอยู่ในช่วงอายุใด
ล้วนได้รับประโยชน์จากศูนย์แห่งนี้ โดยมีสนามกีฬา
เพื่อให้กลุ่มเยาวชนได้เสริมสร้างสุขภาพร่างกายให้แข็งแรง ใช้เวลาว่างให้เกิดประโยชน์
ห่างไกลจากยาเสพติด หรืออาจใช้จัดการแข่งขัน
เพื่อกระชับความสัมพันธ์ระหว่างชุมชนให้แน่นแฟ้นมากยิ่งขึ้น สำหรับกลุ่มวัยทำงาน
สามารถใช้ศูนย์แห่งนี้เป็นสถานที่ในการขวนขวายหาความรู้ เพื่อพัฒนาทักษะ
ที่อาจนำไปใช้ในการทำงาน หรือประกอบเป็นอาชีพเสริม สร้างรายได้จุนเจือครอบครัว
ขณะที่กลุ่มผู้สูงอายุใช้เป็นสถานที่พักผ่อนหย่อนใจ พบปะเพื่อนวัยเดียวกัน หรือต่างวัย
เพื่อแลกเปลี่ยนและถ่ายทอดประสบการณ์อันมีค่าของวันเวลาที่ล่วงเลย

โครงการจิตอาสา

แม้ส่วนหนึ่งของกิจกรรมที่เกี่ยวเนื่องกับความรับผิดชอบต่อสังคมของบริษัทฯ จะเป็นการสนับสนุน
ในเรื่องของงบประมาณ เพื่อให้หน่วยงาน หรือชุมชน
สามารถดำเนินการได้อย่างตรงความต้องการมากที่สุด แต่อีกมุมหนึ่งพวกเราชาวไออาร์พีซี
ก็ใช้สินทรัพย์ที่มีพร้อมกับแรงกาย และแรงใจ ในการร่วมกับชุมชน เพื่อพัฒนาพื้นที่ต่างๆ

ไม่ว่าจะเป็นการร่วมกับชาวอำเภอบ้านค่าย จัดทำโครงการ “ทานตะวันบานที่บ้านค่าย”
เพื่อสร้างแหล่งท่องเที่ยวแห่งใหม่ให้กับจังหวัดระยอง โดยบริษัทฯ ได้มอบที่ดินกว่า 500 ไร่
เพื่อเป็นพื้นที่ในการปลูก ดอกทานตะวัน และมอบทุนทรัพย์อีก 568,500 บาท
เพื่อใช้ในการบริหารจัดการโครงการฯ ซึ่งกิจกรรมนี้
นับเป็นอีกหนึ่งแนวทางในการช่วยเพิ่มรายได้ให้กับเกษตรกรในพื้นที่
รวมทั้งช่วยสร้างชื่อเสียงด้านการท่องเที่ยวให้กับจังหวัดระยอง
และยังได้นำไม้ที่เหลือใช้จากโรงงานไปจัดทำสะพานทางเดินศึกษาธรรมชาติ
ตามโครงการศูนย์ศึกษาธรรมชาติ โครงการปลูกป่าชายเลน ซึ่งในปี 2552 บริษัทฯ
ได้ปลูกป่าไปแล้ว เป็นจำนวนกว่า 190,000 ต้น ทำให้ผืนป่าชายเลนมีความสมบูรณ์มากขึ้น
สัตว์น้ำที่เคยหายไป เช่น ปูก้ามดาบ ปูดำ ปลาตีน ฯลฯ เริ่มมีให้พบเห็นมากขึ้น

โรงเรียนเทคโนโลยี ไออาร์พีซี

สถาบันแห่งนี้ นับเป็นอีกหนึ่งความมุ่งมั่นของบริษัทฯ ในการพัฒนาการศึกษาให้กับจังหวัดระยอง
ซึ่งเป็นจังหวัดที่สร้างผลผลิตมวลรวมเป็นอันดับต้นๆ ของประเทศ ให้มีความรุดหน้ามากยิ่งขึ้น
โดยปัจจุบัน บริษัทฯ ได้มีการดำเนินการในด้านต่างๆ
เพื่อผลักดันโรงเรียนเทคโนโลยีไออาร์พีซีซึ่งเป็นโรงเรียนอาชีวะให้เป็นมหาวิทยาลัยแห่งแรกของจังหวัด

สำหรับโรงเรียนเทคโนโลยี ไออาร์พีซี นั้น เปิดสอนในระดับ ปวช. - ปวส. หลักสูตรพาณิชยกรรม
และช่างกลโรงงาน โดยรูปแบบการเรียนการสอน จะเป็นความร่วมมือระหว่างโรงเรียนกับโรงงาน
เพื่อเสริมสร้างประสบการณ์ทั้งภาคทฤษฎีและปฏิบัติให้กับผู้เรียน
ทำให้บุคลากรที่สำเร็จการศึกษาเป็นช่างฝีมือที่มีคุณภาพ ซึ่งนอกจากจะนำไปสู่อาชีพที่มั่นคง
และมีส่วนในการพัฒนาภาคอุตสาหกรรมแล้ว ยังเป็นการช่วยลดปัญหา
ในเรื่องของแรงงานย้ายถิ่นด้วย